
[bookmark: TextBodyBegin]Европейският парламент,
–	като взе предвид окончателните годишни отчети на Европейската агенция по морска безопасност за финансовата 2022 година,
–	като взе предвид годишния доклад на Сметната палата относно агенциите на ЕС за финансовата 2022 година, придружен от отговорите на агенциите[footnoteRef:1], [1:  	ОВ C, C/2023/594, 27.10.2023 г.] 

–	като взе предвид декларацията за достоверност[footnoteRef:2] относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2022 година в съответствие с член 287 от Договора за функционирането на Европейския съюз, [2:  	ОВ C, C/2023/112, 12.10.2023 г.] 

–	като взе предвид препоръката на Съвета от 22 февруари 2024 г. относно освобождаването от отговорност на Агенцията във връзка с изпълнението на бюджета за финансовата 2022 година (06180/2024 – C9‑0096/2024),
–	като взе предвид член 319 от Договора за функционирането на Европейския съюз,
–	като взе предвид Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012[footnoteRef:3], и по-специално член 70 от него, [3:  	OВ L 193, 30.7.2018 г., стр. 1.] 

–	като взе предвид Регламент (ЕО) № 1406/2002 на Европейския парламент и на Съвета от 27 юни 2002 г. за създаване на Европейска агенция за морска безопасност[footnoteRef:4], и по-специално член 19 от него, [4:  	ОВ L 208, 5.8.2002 г., стр. 1.] 

–	като взе предвид Делегиран регламент (ЕС) 2019/715 на Комисията от 18 декември 2018 г. относно рамковия финансов регламент за органите, създадени по силата на ДФЕС и Договора за Евратом и посочени в член 70 от Регламент (ЕС, Евратом) 2018/1046 на Европейския парламент и на Съвета[footnoteRef:5], и по-специално член 105 от него, [5:  	ОВ L 122, 10.5.2019 г., стр. 1.] 

–	като взе предвид член 100 и приложение V към своя Правилник за дейността,
–	като взе предвид становището на комисията по транспорт и туризъм,
–	като взе предвид доклада на комисията по бюджетен контрол (A9-0107/2024),
1.	освобождава от отговорност изпълнителния директор на Европейската агенция по морска безопасност във връзка с изпълнението на бюджета на Агенцията за финансовата 2022 година;
2.	представя своите забележки в резолюцията по-долу;
3.	възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция по морска безопасност, на Съвета, Комисията и Сметната палата и да осигури публикуването им в Официален вестник на Европейския съюз (серия L).

[bookmark: _Toc146811167][bookmark: _Toc161924779]2. Решение на Европейския парламент от 11 април 2024 г. относно приключването на сметките на Европейската агенция по морска безопасност за финансовата 2022 година (2023/2158(DEC))
Европейският парламент,
–	като взе предвид окончателните годишни отчети на Европейската агенция по морска безопасност за финансовата 2022 година,
–	като взе предвид годишния доклад на Сметната палата относно агенциите на ЕС за финансовата 2022 година, придружен от отговорите на агенциите[footnoteRef:6], [6:  	ОВ C, C/2023/594, 27.10.2023 г.] 

–	като взе предвид декларацията за достоверност[footnoteRef:7] относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2022 година в съответствие с член 287 от Договора за функционирането на Европейския съюз, [7:  	ОВ C, C/2023/112, 12.10.2023 г.] 

–	като взе предвид препоръката на Съвета от 22 февруари 2024 г. относно освобождаването от отговорност на Агенцията във връзка с изпълнението на бюджета за финансовата 2022 година (06180/2024 – C9‑0096/2024),
–	като взе предвид член 319 от Договора за функционирането на Европейския съюз,
–	като взе предвид Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012[footnoteRef:8], и по-специално член 70 от него, [8:  	OВ L 193, 30.7.2018 г., стр. 1.] 

–	като взе предвид Регламент (ЕО) № 1406/2002 на Европейския парламент и на Съвета от 27 юни 2002 г. за създаване на Европейска агенция за морска безопасност[footnoteRef:9], и по-специално член 19 от него, [9:  	ОВ L 208, 5.8.2002 г., стр. 1.] 

–	като взе предвид Делегиран регламент (ЕС) 2019/715 на Комисията от 18 декември 2018 г. относно рамковия финансов регламент за органите, създадени по силата на ДФЕС и Договора за Евратом и посочени в член 70 от Регламент (ЕС, Евратом) 2018/1046 на Европейския парламент и на Съвета[footnoteRef:10], и по-специално член 105 от него, [10:  	ОВ L 122, 10.5.2019 г., стр. 1.] 

–	като взе предвид член 100 и приложение V към своя Правилник за дейността,
–	като взе предвид становището на комисията по транспорт и туризъм,
–	като взе предвид доклада на комисията по бюджетен контрол (A9-0107/2024),
1.	одобрява приключването на сметките на Европейската агенция по морска безопасност за финансовата 2022 година;
2.	възлага на своя председател да предаде настоящото решение на изпълнителния директор на Европейската агенция по морска безопасност, на Съвета, Комисията и Сметната палата и да осигури публикуването му в Официален вестник на Европейския съюз (серия L).


[bookmark: _Toc146811168][bookmark: _Toc161924780]3. Резолюция на Европейския парламент от 11 април 2024 г., съдържаща забележките, които са неразделна част от решението за освобождаване от отговорност във връзка с изпълнението на бюджета на Европейската агенция по морска безопасност за финансовата 2022 година (2023/2158(DEC))
Европейският парламент,
–	като взе предвид своето решение за освобождаване от отговорност във връзка с изпълнението на бюджета на Европейската агенция по морска безопасност за финансовата 2022 година,
–	като взе предвид член 100 и приложение V към своя Правилник за дейността,
–	като взе предвид становището на комисията по транспорт и туризъм,
–	като взе предвид доклада на комисията по бюджетен контрол (A9-0107/2024),
А.	като има предвид, че според отчета за приходите и разходите[footnoteRef:11] на Европейската агенция по морска безопасност („Агенцията“), нейният окончателен бюджет за финансовата 2022 година възлиза на 115 807 269,88 EUR, което представлява увеличение с 9,48% спрямо 2021 г.; като има предвид, че бюджетът на Агенцията се осигурява от бюджета на Съюза и от оперативни приходи; [11:  	OВ C 73, 28.2.2023 г., стр. 91.] 

Б.	като има предвид, че Сметната палата („Палатата“), в своя доклад относно годишните отчети на Агенцията за финансовата 2022 година („доклада на Палатата“), заявява, че е получила достатъчна увереност, че годишните отчети на Агенцията са надеждни и че свързаните с тях операции са законосъобразни и редовни;
В.	като има предвид, че по отношение на обществените поръчки на Агенцията за 2022 г. не са докладвани проблеми, изискващи предприемането на корективни действия, нито има текущи или неизпълнени корективни действия от одити и оценки от предходни години;
Г.	като има предвид, че по отношение на системите за вътрешен контрол на Агенцията за 2022 г. не са докладвани проблеми, изискващи предприемането на корективни действия, нито има текущи или неизпълнени корективни действия от одити и оценки от предходни години;
Бюджетно и финансово управление
1.	отбелязва със задоволство, че усилията за контрол на бюджета през финансовата 2022 година са довели до степен на изпълнение на бюджетните кредити за поети задължения за текущата година от 99,80%, което представлява леко увеличение с 0,14% спрямо 2021 г., и че степента на изпълнение за бюджетните кредити за плащания за текущата година е 98,42%, което също представлява увеличение с 1,10%;
Резултати от дейността
2.	приветства използването от Агенцията на ключови показатели за ефективността (КПИ) за измерване на изпълнението на годишната ѝ работна програма в ключовите области, за които Агенцията допринася (устойчивост, наблюдение, безопасност и сигурност, опростяване, цифровизация, техническа помощ, изграждане на капацитет и стратегическа подкрепа); приветства постигането на целите като цяло, като много малко цели изостават главно поради основателни причини; отбелязва освен това, че Агенцията е постигнала своите цели за 2022 г. в съответствие с годишната работна програма и многогодишната стратегическа рамка;
3.	отбелязва, че Агенцията е участвала активно в няколко инициативи, свързани с Европейския зелен пакт, и е предоставила подкрепа и данни на Комисията и на държавите членки със специален акцент върху различни предложения в рамките на пакета „Подготвени за цел 55“, като например инициативата FuelEU — сектор „Морско пространство“ и предложението, целящо разширяване на схемата за търговия с емисии, така че да обхване морския транспорт;
4.	приветства факта, че Агенцията се е превърнала във важен фактор по отношение на мониторинга и докладването на представляващи интерес плавателни съдове след незаконното и непровокирано руско нашествие в Украйна през февруари 2022 г.; отбелязва в тази връзка, че Службата за морска подкрепа докладва на държавите членки и на Комисията за плавателни съдове, плаващи под руски флаг, за посещения на кораби в пристанища на ЕС на конкретни държави членки и на Комисията, както и за посещения на кораби, свързани със санкции (напр. внос на въглища);
5.	отбелязва, че услугите на Агенцията за наблюдение на Земята са продължили да се развиват и да предоставят капацитет за наблюдение, с акцент върху европейската сателитна система за наблюдение на нефтени разливи, услугите за морско наблюдение по програмата „Коперник“ за Frontex и подкрепата при извънредни ситуации в морето в контекста на плана на Агенцията за действие при извънредни ситуации;
6.	приветства предоставянето на техническа подкрепа от Агенцията на Комисията и на Надзорния орган на ЕАСТ, с участието ѝ в инспекциите, организирани от тях с цел оценка и проверка на изпълнението и прилагането на законодателството на ЕС в областта на морската сигурност в държавите членки;
7.	отбелязва, че през 2022 г. Агенцията е предоставила на Агенцията на Европейския съюз за сътрудничество в областта на правоприлагането (Европол) достъп до информационни услуги в областта на морското дело и наблюдението, за да подкрепи Европол в областта на правоприлагането и на дейностите на организираната престъпност по море;
8.	отбелязва, че Агенцията е запазила ролята си на център за високи постижения за изграждане на капацитет, като е изпълнявала проекта ИПП II и завършила проекти за техническа помощ в Средиземно море (SAFEMED IV) и Черно и Каспийско море (BCSEA) през 2022 г.;
9.	приветства подкрепата на Агенцията за Комисията в Международната морска организация (ИМО), по-специално на форуми като MEPC, PPR и CCC; тази подкрепа обхваща важни области като предотвратяване на замърсяването и устойчивост, включително стратегията на ИМО за намаляване на емисиите на парникови газове и въглеродния интензитет на корабоплаването, безопасността, оценката, внедряването и използването на устойчиви алтернативни горива и технологии, морските отпадъци и подводния шум; подчертава, че предстоящото разработване от ИМО на съответните изисквания и стандарти за използването на нови горива и технологии ще бъде от ключово значение за тяхното внедряване както на световно равнище, така и на равнището ЕС;
Ефикасност и успехи
10.	отбелязва, че в рамките на новия мандат за европейско сътрудничество по отношение на функциите за брегова охрана Агенцията е споделяла информация, експертен опит, процедури и учебни материали и инструменти с Европейската агенция за контрол на рибарството (EFCA) и Frontex; отбелязва освен това, че Агенцията продължава да работи в тясно сътрудничество с Европейския център за мониторинг на наркотици и наркомании (ЕЦМНН) с цел повишаване на ефективността и спестяване на разходи поради географската близост на двете агенции; приветства факта, че Агенцията е подкрепила ЕЦМНН чрез споделяне на знания по отношение на регистрацията по EMAS и че заедно с Европейската агенция за контрол на рибарството (EFCA) е продължила предоставянето на взаимна подкрепа за счетоводната функция и в двете агенции; посочва хоризонталните ползи на съвместната работа и адаптирането на най-добрите практики, както и това, че съвместните инициативи обединяват различни гледни точки, намаляват дублирането на усилия, подобряват ученето и укрепват отношенията между участниците;
11.	отбелязва, че Агенцията е работила за подобряване на своята ефикасност и ефективност чрез автоматизация на процедурите с цел значително намаляване на административното натоварване на конкретни служители, което им е позволило да се съсредоточат върху задачи в свързани области с по-висока добавена стойност; отбелязва, че освен това Агенцията е започнала пилотни проекти за квалифициран електронен подпис и интегриране на корпоративни инструменти в ARES; приканва Агенцията да намери повече вътрешни процедури, които биха могли да бъдат рационализирани чрез автоматизация;
Политика относно персонала
12.	отбелязва, че към 31 декември 2022 г. щатното разписание е било стабилно и изпълнено на 99,06%, с 210 длъжностни лица и срочно наети служители, назначени на общо 212-те длъжности, разрешени съгласно бюджета на Съюза (същия брой, както през 2021 г.); отбелязва, че през 2022 г. за Агенцията също така са работили 28 договорно наети служители и 16 командировани национални експерти;
13.	отбелязва липсата на равенство между половете сред членовете на висшето и средното ръководство на Агенцията, от които 5 от общо 16 са жени (31%); отбелязва липсата на баланс между половете сред членовете на управителния съвет на Агенцията, от които 10 от общо 57 са жени (18%); отбелязва също така липсата на баланс между половете сред служителите на Агенцията като цяло, от които 99 от общо 264 са жени (38%); припомня, че е важно да се осигури баланс между половете и призовава Агенцията да взема предвид този аспект при набирането и назначаването на служители в рамките на висшето и средното си ръководство в бъдеще; приветства в тази връзка факта, че Агенцията е стартирала план за действие относно равенството между половете за периода 2022 – 2025 г., с акцент върху подобряването на баланса между половете и равенството в дългосрочен план въз основа на качеството; отправя искане към Комисията и държавите членки при номинирането на своите членове в управителния съвет на Агенцията да вземат предвид, че е важно да се осигури баланс между половете; насърчава Агенцията да приеме също така „Хартата за многообразието и приобщаването“ и да продължи да участва в инициативи, които насърчават многообразието и приобщаването на работното място;
14.	подчертава продължаващите предизвикателства при набирането на командировани национални експерти (КНЕ) поради трудното привличането на експерти от държавите членки; посочва, че Агенцията е имала няколко неуспешни покани за представяне на кандидатури; предлага да се даде възможност на вътрешните договорно наети служители да преминат към следващата функционална група чрез обща процедура за подбор; що се отнася до повишаването на ефикасността, отбелязва, че Агенцията се стреми и работи за подобряване на своите процедури, за да повиши своята ефикасност и ефективност с цел оптимално използване на човешките и финансовите ресурси;
15.	приветства назначаването, в контекста на предотвратяването на тормоза на работното място, на шестима доверени съветници след успешно завършено задължително обучение, които понастоящем изпълняват активно тази си роля в Агенцията;
16.	отбелязва, че Агенцията е стартирала проект за стратегия в областта на човешките ресурси с провеждането на консултации със служителите, ръководството и комитета по персонала, проект за създаване на онлайн въвеждаща програма за новопостъпилите служители, както и подготвителна работа по решение относно работното време и хибридния модел на работа, с очакване те да бъдат приети през 2023 г.; отправя искане към Агенцията да информира редовно органа по освобождаване от отговорност за постигнатия напредък в това отношение;
Предотвратяване и управление на конфликти на интереси и прозрачност
17.	отбелязва, че от членовете на управителния съвет на Агенцията и техните заместниците се изисква да подписват Декларация за ангажираност и поверителност при назначаването си и ежегодно след това и да декларират всеки (потенциален) конфликт на интереси, който би могъл да наруши безпристрастността при разглеждането на която и да е точка от дневния ред в началото на всяко заседание на управителния съвет;  отбелязва, че всички служители (включително висшето ръководство, участващо в конкретни процедури) трябва да декларират (потенциални) конфликти на интереси при различни процедури, като възлагане на обществени поръчки и набиране на персонал;  отбелязва, че през 2022 г. е имало един случай на деклариран конфликт на интереси от член на комисията за подбор в процедура за набиране на персонал и че след анализ на декларирания конфликт на интереси този член е бил заменен;
18.	отбелязва, че Агенцията е приела „Политика на управителния съвет на ЕАМБ относно конфликтите на интереси“, с която се установяват принципи за управление на безпристрастността и независимостта на неговите членове и техните заместници и се определят мерките за гарантиране на тяхното прилагане на практика с цел предотвратяване и смекчаване на риска от това минали, настоящи или бъдещи интереси да оказват неправомерно влияние върху безпристрастността и независимостта на членовете на управителния съвет в процеса на изпълнението на техните задължения;
19.	отбелязва факта, че автобиографиите на членовете на управителния съвет и на ръководния персонал са публикувани на уебсайта на Агенцията;
Други коментари
20.	приветства пълното актуализиране и прецизиране на регистъра на риска през 2022 г. в съответствие с рамката за управление на риска на Агенцията и специалното внимание отделено на установяването на потенциалните рискове, свързани с измами, и на възможностите като цяло; приветства също така установяването и включването в актуализираните регистри на риска на някои нови рискове и възможности, произтичащи от кризата, предизвикана от нахлуването на Русия в Украйна;
21.	приветства Агенцията за разработването на редица ad hoc продукти за подпомагане на държавите членки и Комисията при прилагането на санкциите на ЕС, свързани с нахлуването на Руската федерация в Украйна, като докладване за посещения на кораби за конкретни товари и на кораби, плаващи под конкретни флагове; приветства също така разработването и предоставянето от Агенцията на съответните заинтересовани лица на месечни доклади относно въздействието на събитията в Украйна върху морския трафик и търговията;
22.	приветства извършването на различни дейности за екологизиране от Агенцията през 2022 г., включително мащабна комуникационна кампания относно екологизирането, създаването на офис с консумативи за многократна употреба, участие в Европейската седмица на мобилността и понижаване на основната температура в помещенията през зимния сезон;
23.	припомня, че през 2019 г. Агенцията стартира инициативата „Екологизиране на ЕАМБ“ с цел въвеждане на схема за управление на околната среда, и отбелязва, че последната стъпка – външният одит за проверка, е направена през януари 2022 г.; отбелязва, че вследствие на това Агенцията е получила знака EMAS и публикувала своята екологична декларация;
24.	отбелязва, че Агенцията е засилила сътрудничеството си с Агенцията на Европейския съюз за киберсигурност, като е участвала в пилотния проект за бъдещото прилагане на предстоящия Регламент за киберсигурността; отбелязва освен това, че Агенцията е засилила сътрудничеството си с екипа за незабавно реагиране при компютърни инциденти за институциите, органите и агенциите на ЕС CERT EU чрез подновяване на специално споразумение за нивото на обслужване, което сега включва повече действия, като по-голям брой оценки на сигурността, и чрез предоставяне на достъп за наблюдение в реално време на събития, свързани със сигурността в ИТ инфраструктурата на Агенцията; отбелязва също така, че Агенцията извършва редовни оценки на сигурността със CERT EU и доставчика на междуинституционални услуги за сигурност на Съвета;
25.	отбелязва, че Агенцията е приложила различни мерки, за да увеличи обществената си видимост и присъствието си онлайн, като организиране на конференции, споделяне на видеоматериали, обясняващи основните дейности и компетентности на Агенцията, излъчване на живо в реално време и стартирането на концепцията за „Ден на отворените врати на ЕАМБ“;
26.	приветства стремежа на Агенцията да подобри многоезичната си комуникация, осигурявайки по-голяма достъпност за всички европейски граждани; отбелязва, че петгодишната стратегия на Агенцията, Европейският доклад за морската среда и Европейският доклад за морска безопасност вече са достъпни на всички 24 езика на ЕС;
27.	подчерта значението на дейностите на Агенцията в областта на морската сигурност и изисква продължаване на техническата помощ, която Агенцията оказва на Комисията по време на инспекциите в тази област в рамките на Регламент (ЕО) № 725/2004 на Европейския парламент и на Съвета относно подобряване на сигурността на корабите и на пристанищните съоръжения; подчертава същественото увеличаване на инцидентите в областта на киберсигурността в морския сектор през последните години;
28.	призовава за насърчаване на цифровизацията на морския сектор чрез улесняване на електронното предаване на данни, подкрепа за опростяването и предоставяне на Комисията и на държавите членки на интегрирани системи и услуги за морско наблюдение и осведоменост;
29.	подчертава, че растежът на флота на ЕС (както по отношение на корабите, така и по отношение на тонажа) е по-бавен в сравнение с растежа на флота в световен мащаб; през последните пет години флотът на ЕС се е увеличил с 3,4%, за разлика от световния флот, който отбелязва по-съществен ръст от 7%;
°
°     °
30.	по отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 11 април 2024 г.[footnoteRef:12] относно резултатите от дейността, финансовото управление и контрола на агенциите. [12:  	Приети текстове, P9_TA(2024)0280.] 

